 Magaalada Marka waxay Muqdisho u jirtaa 100 KM dhinaca Koonfur, dhanka xeebta, waxaa jira Saddex waddo oo laga geli karo magaalada Marka, wadada dhanka Shalaanbood, waxay sii dhex martaa buur bacaad ah, taagga sare marka aad mareysid waxa kuu muuqanaya dhul qurux badan oo cagaar ah dhinacana ku haya xeeb ka soo muuqanaysa afafka magaalada, isla markiiba waxaa ku soo galaya carafta biyaha badda, indhuhuna waxey u sii jiidmayaan xaanada xeebta Cagaaran. 